Document ID: 32012D0172

ΕΚΤΕΛΕΣΤΙΚΉ ΑΠΌΦΑΣΗ 2012/172/ΚΕΠΠΑ ΤΟΥ ΣΥΜΒΟΥΛΊΟΥ
της 23ης Μαρτίου 2012
για την εφαρμογή της απόφασης 2011/782/ΚΕΠΠΑ σχετικά με περιοριστικά μέτρα κατά της Συρίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για την Ευρωπαϊκή Ένωση,
Έχοντας υπόψη την απόφαση 2011/782/ΚΕΠΠΑ της 1ης Δεκεμβρίου 2011 σχετικά με περιοριστικά μέτρα κατά της Συρίας (1) και ιδίως το άρθρο 21 παράγραφος 1,
Εκτιμώντας τα ακόλουθα:
(1)
Την 1η Δεκεμβρίου 2011 το Συμβούλιο εξέδωσε την απόφαση 2011/782/ΚΕΠΠΑ σχετικά με περιοριστικά μέτρα κατά της Συρίας.
(2)
Λόγω της σοβαρότητας της κατάστασης στη Συρία, θα πρέπει να προστεθούν νέα πρόσωπα και οντότητες στον κατάλογο των προσώπων και οντοτήτων που αποτελούν αντικείμενο περιοριστικών μέτρων, ως έχει στο Παράρτημα I της απόφασης 2011/782/ΚΕΠΠΑ.
(3)
Οι καταχωρήσεις σχετικά με ορισμένα πρόσωπα και μια οντότητα που περιλαμβάνονται στο Παράρτημα I της απόφασης 2011/782/ΚΕΠΠΑ θα πρέπει να τροποποιηθούν.
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα πρόσωπα και οι οντότητες του Παραρτήματος Ι της παρούσας απόφασης προστίθενται στον κατάλογο του Παραρτήματος Ι της απόφασης 2011/782/ΚΕΠΠΑ.
Άρθρο 2
Στο Παράρτημα Ι της απόφασης 2011/782/ΚΕΠΠΑ, οι καταχωρήσεις για τα πρόσωπα και την οντότητα που κατονομάζονται στο Παράρτημα ΙΙ της παρούσας απόφασης αντικαθίστανται από τις καταχωρήσεις του Παραρτήματος ΙΙ της παρούσας απόφασης.
Άρθρο 3
Η παρούσα απόφαση αρχίζει να ισχύει την ημερομηνία της έκδοσής της.
Βρυξέλλες, 23 Μαρτίου 2012.

Labels: 18
5
11